এরপর হেফাজত আমীর আল্লামা শাহ আহমদ শফীর সাথে তাঁর কার্যালয়ে সাক্ষাতে মিলিত হন এবং তাঁর সম্মানে দেওয়া নৈশভোজে শরীক হন। ভোজসভায় আরো শরীক ছিলেন শায়খ আব্বাসীর সফরসঙ্গী লন্ডস্থ নাজাত ইসলামী মারকাজ এর প্রতিষ্ঠাতা প্রিন্সিপাল এবং গরীব এন্ড এতিম ট্রাস্ট ফান্ড ইউকে এর চেয়ারম্যান মাওলানা সালেহ আহমদ হামিদী ও লন্ডন প্রবাসী বিশিষ্ট সমাজসেবক ও ইসলামী ব্যক্তিত্ব মাওলানা ফরিদ উদ্দীন খান। নৈশভোজে আরব্য রীতি অনুযায়ী আস্ত খাঁসী, মুরগী ও বড় মাছের ফ্রাইসহ নানা উপাধেয় খাবার ও ফলমূল পরিবেশন করা হয়। হাটহাজারী মাদ্রাসার মুফতী, মুহাদ্দিস, শিক্ষক, কর্মকর্তাবৃন্দ ও আগত অন্যান্য অতিথিবৃন্দসহ নৈশভোজে প্রায় ৬০ জন শরীক হন।